LeroyDyer/wikipediaSW huggingface dataset:
Kebo

Kebo (kutoka Kiing. cable) ni muunganisho wa nyaya zilizofunikwa kwa mpira au plastiki ambazo hutumiwa kupitishia umeme, simu, au ishara za nuru. 

Kazi ya kebo ni ama kubeba nishati au ishara za habari. 

Nyaya za kupitisha umeme kwa kawaida ni za shaba, alumini au aloi za metali. Kebo za kupitisha data siku hizi hutumia hasa nyuzi za kioo zinazopitisha ishara za nuru.

Nyaya ndani ya kebo ni lazima kutengwa kwa vihami kati yake vinavyozuia kuingiliana kwa mikondo ya umeme au ishara za habari. 

Kama kebo inayoathiriwa na nguvu za nje inahitaji kuimarishwa.

Marejeo

Teknolojia
Umeme
Tbps

Tbps ni kifupi cha Kiingereza "Terabit per second". Tbps inataja kiwango cha uhawilishaji wa data kwa sekunde moja. 

Tbps moja inalingana na 
 Gigabiti 1,000 kwa sekunde 1
 Megabiti 1,000,000 kwa sekunde 1
 Kilobiti 1,000,000,000 kwa sekunde 1
 Biti 1,000,000,000,000 kwa sekunde 1
 Baiti 125,000,000,000,000 kwa sekunde 1

Kompyuta
mawasiliano
Raja CA

Raja Club Athletic (kwa , inajulikana kama Raja CA, Raja Casablanca, RCA au RAJA) ni klabu ya soka yenye makao yake huko Casablanca, Moroko, ambayo inashiriki katika ligi kuu ya Moroko, Botola.

Ilianzishwa tarehe 20 Machi 1949 katika wilaya ya Derb Sultan, klabu hiyo imekuwa ikivaa jezi za kijani kibichi tangu kuanzishwa kwake. Raja CA ni klabu inayojulikana sana kwa mafanikio yake makubwa katika soka, maarufu sana ndani na nje ya nchi. Raja inatumia uwanja wa Raja-Oasis Sports Complex kwa mazoezi na kucheza michezo yake ya nyumbani katika uwanja wa Mohammed wa V ambao unachukua watu hadi 67,000  katikati mwa jiji la Casablanca tangu 1955. Ukilinganisha na vyombo vingi vya michezo vya Kiafrika, wanachama wa Raja wameimiliki na kuiendesha klabu hio katika historia yake yote.

Tofauti na vilabu vingi vya mpira vya Afrika klabu hiyo ni moja ya timu zinazoungwa mkono na watu wengi barani Afrika. Raja ni mmoja wa wanachama wawili waanzilishi wa Ligi ya Botola ambao hawajawahi kushushwa daraja kutoka daraja la juu tangu ilipoanza mwaka wa 1956, pamoja na mshirika wake Wydad AC, wanachama wa Raja wamemiliki na kuendesha klabu katika historia yake yote. Klabu hiyo ina ushindani mkubwa na wa muda mrefu, haswa katika dabi ya Casablanca na klabu ya Wydad AC na Classico yenye upande mkubwa wa mji mkuu AS FAR.

Raja ilijiimarisha kwa nguvu kubwa katika kandanda nchini Moroko na Afrika wakati wa miaka ya 1990,kwa kushinda mara 3 mashindano ya CAF. Mafanikio haya yaliletwa pia katika ligi, ambayo klabu ilishinda mara saba katika miaka kumi, ikiwa ni pamoja na sita mfululizo wa ubingwa kati ya 1995 na 2001.Timu hii, iliyojumuisha wachezaji mahiri wa vilabu kama vile Mustapha Moustawdaa, Mustapha Chadili, Salaheddine Bassir na Abdellatif Jrindou, inachukuliwa na wengine katika mchezo barani Afrika kama timu bora zaidi katika miaka ya 90. Nguli wa klabu na timu ya taifa ya Moroko, Abdelmajid Dolmy anashikilia rekodi ya kucheza mechi nyingi zaidi katika klabu hii.

Katika soka la ndani, klabu imeshinda vikombe 20; Mataji 12 ya Botola, 8 Kombe la Kiti cha Enzi cha Morocco. Katika mashindano ya kimataifa, Raja wameshinda vikombe 9; Mataji 3 ya Ligi ya Mabingwa wa CAF, mawili ya Kombe la Shirikisho la CAF, mawili ya CAF Super Cup na 1 Kombe la CAF. Katika soka la kimataifa, ni timu pekee ya Afrika, na TP Mazembe, kufika fainali ya Kombe la Dunia la Vilabu la FIFA mwaka 2013 wakati Green eagles walipokutana na Bayern Munich.

Marejeo

Vilabu Mpira vya Moroko
Gobati

Gobati, C.R.S.A. (kwa Kifaransa: Gaubert au Gausbert; Thiers, Ufaransa, karne ya 11 - Laussac, Ufaransa, 27 Mei 1079) alikuwa padri mkaapweke aliyeanzisha kanisa, nyumba ya kupokea wageni na hatimaye monasteri ya Wakanoni Waaugustino huko Montsalvy.

Tangu kale anaheshimiwa na Wakatoliki kama mtakatifu.

Sikukuu yake huadhimishwa tarehe 27 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Waliozaliwa karne ya 11
Waliofariki 1079
Mapadri
wakaapweke
Watawa waanzilishi
Wakanoni
Waaugustino
Watakatifu wa Ufaransa
Wiliamu wa Gellone

Wiliamu wa Gellone (au wa Akwitania, au wa Toulouse au wa Orange; kwa Kifaransa: Guillaume; 755 hivi - 28 Mei 812 au 814) alikuwa mtemi wa Toulouse nchini Ufaransa aliyesifiwa na tendi kadhaa kwa uhodari wake vitani dhidi ya Waislamu waliovamia Hispania Kaskazini na Ufaransa Kusini.

Mwaka 804 alianzisha monasteri ya Kibenedikto ambayo miaka miwili baadaye alijiunga nayo hadi kifo chake 

Tangu kale anaheshimiwa na Wakatoliki na Waorthodoksi kama mtakatifu. Mwaka 1066 Papa Aleksanda II alithibitisha heshima hiyo.

Sikukuu yake huadhimishwa tarehe 28 Mei.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Vyanzo
  Monumenta Germanica Historica, tomus primus.
  Monumenta Germaniae Historica, tomus II.
  Le manuel de Dhuoda.
  Annales Bertiniani.
  Rerum Gallicarum et Francicarum Scriptores, tomus V.
   Critique des deux chartes de foundation de l'abbaye de Saint-Guillem-du-Désert.

Marejeo mengine
 Bouchard, Constance Brittain Those of My Blood: Creating Noble Families in Medieval Francia, University of Pennsylvania Press: 2001.
 René Poupardin, "Ludovico il Pio", cap. XVIII, vol. II (L'espansione islamica e la nascita dell'Europa feudale) della Storia del Mondo Medievale, pp. 558–582.

Viungo vya nje

"Die altfranzösische Wilhelmsage und ihre beziehung zu Wilhelm dem Heiligen 1896"
"L'Abbaye de Saint-Guilhem-le-Desert"  (in French)
Metropolitan Museum:The Saint-Guilhem Cloister

Waliozaliwa 755
Waliofariki 812
wanasiasa wa Ufaransa
Wamonaki
Wabenedikto
Watakatifu wa Ufaransa
Bishnu Majhi

Bishnu Majhi (alizaliwa 1986) ni mwimbaji nchini Nepal ambaye kwa miaka 15 amesharekodi nyimbo zaidi ya 5,000 zikiwa pamoja na "Sital Dine Pipal Sami Chha", "Driver Dai Man Paryo Malai", "Lalupate Nughyo Bhuintira", "Purbako Mechi Ni Hamrai Ho, Paschim Mahakali Ni Hamrai Ho" and "Rumal Hallai Hallai" na nyingine. 

Wimbo wake wa 2018 "Salko Patko Tafari Muni" umekuwa maarufu kwa watu wa Nepal kwenye mtandao wa Youtube, ukiwa na watazamaji zaidi ya milioni 50, tangu mwaka 2020. Tuzo zake ni pamoja na Tuzo za Muziki wa Hits FM na Tuzo za Kalika FM. Bishnu Majhi alizaliwa katika kijiji cha Syangja, alianza kuimba katika matukio ya umma akiwa na umri wa miaka 13. Alianza kupata umaarufu baada ya kuanza kazi yake ya huko Kathmandu mwaka 2004, kwa msaada wa Sundarmani Adhikari, ambaye baadaye alimuoa.

Marejeo 

Waliozaliwa 1986
Watu walio hai
Wanamuziki wa Nepal
Koili Devi Mathema

Koili Devi Mathema (1929 - 2007) alikuwa mwanamke wa kwanza aliyekuwa mwimbaji na mtunzi katika tasnia ya muziki nchini Nepal. 

Hufahamika pia kama 'Cuckoo bird', jina ambalo linatokana na maana ya jina lake 'Koili' katika lugha ya Kinepali. Anajulikana kwa sauti yake ya kipekee kama ilivyo ya ndege anayeitwa Cuckoo. 

Kwa msaada wa shangazi yake, aliingia katika jumba la kifalme la Singh Sumsher JBR akiwa na umri wa miaka 11, akiwa msaidizi. Koili Devi ni jina lililompa mafanikio na umaarufu. Alianza kuimba na kucheza katika bendi ya Singha Durbar. Mnamo mwaka 2007  baada ya kuanzishwa kwa demokrasia nchini, akawa mwimbaji huru katika Radio ya Nepal. Anatokea kwenye kizazi cha kwanza cha waimbaji wa Nepal ambao ni waimbaji wenye ujuzi. Nyimbo zake pia zimekuwa zikitumika katika filamu mbalimbali.

Marejeo 

Waliozaliwa 1929
waliofariki 2007
Wanamuziki wa Nepal
Narayan Rayamajhi

Narayan Rayamajhi (alizaliwa 25 Aprili 1961) ni mwimbaji, mtunzi wa mashairi, mtunzi, mtayarishaji na mwongozaji wa filamu nchini nepal. 

Ameendelea kuwa mwimbaji bora na ametoa mchango mkubwa katika tasnia ya muziki nchini Nepal. Ameandika nyimbo zaidi ya kumi na nne, michezo mitatu ya kuigiza ya muziki, filamu mbili na ameongoza filamu mbili kama Gorkha Paltan na Pardeshi.

Maisha yake 
Rayamajhi alikuwa amemuoa Chanda Rayamajhi na ana watoto watatu, Alina Rayamajhi, Saru Rayamajhi na Paras Rayamajhi. Marehemu kaka yake mkubwa Laxman Rayamajhi alikuwa na nafasi muhimu maishani mwake, dada zake wawili wadogo Shakuntala Rayamajhi, Chadani Rayamajhi, wakifuatiwa na wadogo zake wawili Jeevan Rayamajhi na Durga Rayamajhi ambao pia ni waimbaji kwenye Tasnia ya Muziki nchini Nepal.

Marejeo 

Waliozaliwa 1961
Watu walio hai
Wanamuziki wa Nepal
Raju Pariyar

Raju Pariyar (alizaliwa 30 Juni 1980) ni mwimbaji kutoka Nepal. Alitunga nyimbo zaidi ya 13,000.

Maisha ya awali 
Pariyar alizaliwa katika kijiji cha Gausahar ambacho kipo katika Wilaya ya Lamjung, na wazazi wake Mangal Singh Pariyar na Santa Maya Pariyar. Alizaliwa tarehe 30 Juni 1980 katika kalenda ya Gregori. 

Mnamo Septemba 2015 Pariyar alikutana na Bishnu Pariyar kwenye ndege iliyokuwa ikisafiri kutoka Kathmandu kwenda Mumbai. Bishnu ni mchungaji Mkristo kutoka Bharatpur, alizungumza na Pariyar alipokuwa safarini na alipendezwa naye. Mwezi mmoja baadaye Pariyar na watoto wake wawili walisafiri hadi kwenye kanisa la Bishnu huko Bharatpur wakabadilishwa kuwa Wakristo.

Marejeo 

Waliozaliwa 1980
Watu walio hai
Wanamuziki wa Nepal
Janakavi Keshhari Dharmaraj Thapa

Janakavi Keshhari Dharmaraj Thapa (1924 - 14 Oktoba 2014) alikuwa mmoja wa waimbaji muhimu sana wa nchini Nepal. Anafahamika sana kwa nyimbo zake kama "Hariyo Danda Maathi", "Nepali le Maya Maaryo Barilai ". 

Dharmaraj Thapa alianza kuimba nyimbo za asili, nyimbo za kitamaduni, kucheza dansi tangu akiwa mdogo. 

Alimuoa Shavitri mwenye umri wa miaka 13 yeye akiwa na umri wa miaka 15.

Albamu zake 
 Hariyo Danda Maathi (हरियो डाँडा माथि)
 Nepali Le Maya Maaryo Barilai (नेपालीले माया मार्यो वरिलै)
 Suna Mero Nirmaya (सुन मेरो निरमाया)
 Saahili Rimai (साँहिली रिमै चौरी गाई, झर्यो रिमै मधु बनैमा)
 Aaja Malai Sancho Chaina (आज मलाई सञ्चो छैन)
 Aaipugyau Relaima (आईपुग्यौ रेलैमा, नौबजे बेलैमा .. देहरादुनैमा साथी देहरादुनैमा)

Vitabu vyake 
 Lamichane Thapa ko Vamshavali ("Genealogy of the Lamichhane Thapa")
 Nala Damayanti 
 Loka Sanskriti ko Ghera ma Kam jung 
 Mukti natha Darshana

Marejeo 

Waliozaliwa 1924
waliofariki 2014
Waandishi wa Nepal
Pashupati Sharma

Pashupati Sharma (alizaliwa  Putalibazar Manispaa ya Kata ya Nambari 3 ya Wilaya ya Syangja, 31 Oktoba 1982) ni mwimbaji wa nchini Nepal. 

Sharma alihamia Kathmandu mnamo 2003 kwa ajili ya masomo yake, huku akiwa na nia ya kuimba. Alianza kuimba huko Saptakoshi Dohori Sanjh na alitoa wimbo wake wa kwanza rasmi mnamo mwaka 2003. Sharma tayari ameimba zaidi ya nyimbo 200 wakati wa utumishi wake. Nyimbo zake zinahusu uzalendo, upendo na huzuni. Moja wapo ya wimbo wake mpya Lutna Sake Lut. Mnamo 2018 alitoa wimbo wa "Chhata harayo" akiwa na Devi Gharti Magar.

Tuzo 
 Tuzo za Picha za Wimbo Bora wa Dohori 
 Tuzo ya Muziki ya Redio Kantipur kwa Mwimbaji Bora

Marejeo 

Waliozaliwa 1982
Wanamuziki wa Nepal
Bhumika Giri

Bhumika Giri ni mwimbaji kutoka nchini Nepal. Anakumbukwa kama Malkia wa Jukwaani kwa sababu ya maonesho yake ya jukwaani. Mnamo Julai 2016, Giri alikuwa amerekodi nyimbo zaidi ya 300.

Maisha ya awali 
Giri alizaliwa huko Dang na wazazi wake Hemraj Giri na Anju Giri.

Kazi 
Bhumika Giri ambaye ni maarufu katika maonyesho ya jukwaani, ameimba nchini Uingereza na nchi nyingine kadhaa. Aliimba kwa mara yake ya kwanza katika nchi ya Qatar.

Albamu 

 Lauka Chakhne Mauka Deu
 Teejle Garayo (2015)
 Gorakhpurko Salai (2017)
 Diyeu Churot (2017)
 Mayakai Piralo (2018)
 Tara Sangai Jun (2018)
 Bikriti (2018)
 Basaiko Tama
 Aajai Bhagi Jam (2019)

Marejeo 

Wanamuziki wa Nepal
Komal Oli

Komal Oli (amezaliwa 16 Aprili) ni mwimbaji, mwanasiasa na mtangazaji wa redioni pamoja na televisheni nchini Nepal. Aliingia katika siasa za Nepal hivi karibuni na ni mwanachama wa bunge la taifa la shirikisho akiwakilisha chama cha kikomunisti cha Nepal (NCP) akiziba nafasi iliyohifadhiwa kwa ajili ya wanawake.<ref

Maisha ya awali 
Komal alizaliwa tarehe 16 Aprili huko Tikari, Dang na wazazi wake Deepa na Lalit Oli. Yeye ni mkubwa kati ya watoto wanne. Alijifunza mwenyewe muziki akiwa shuleni.

Marejeo 

Wanamuziki wa Nepal
Jana Adamková

Jana Adámková (alizaliwa 27 Januari 1978) ni mwamuzi wa mpira wa miguu kutoka Jamhuri ya Ucheki.

Katika mfumo wa ligi za ndani nchini Ucheki, Adámková amechezesha katika Ligi ya daraja la kwanza nchini. 

Katika ngazi ya shirikisho amechezesha Ligi ya Mabingwa ya Wanawake UEFA, Euro ya Wanawake UEFA . 

Adámková aliteuliwa kuwa mwamuzi rasmi katika Kombe la Dunia la FIFA la Wanawake 2019 nchini Ufaransa.

Marejeo 

Waliozaliwa 1978
Watu walio hai
wanamichezo wa Ucheki
Jaya Devkota

Jaya Devkota, anajulikana kama Jay Devkota, (alizaliwa 8 Machi 1992) ni mwimbaji wa nchini Nepal.  Devkota alianza kazi yake mwaka 2006 na albamu ya Jeevan Bhayo Urath Bagara.  Devkota ameachia zaidi ya albamu 23 na zaidi ya nyimbo 400.  Wimbo wake wa 2018 "Barkha Lagechha" uliteuliwa kama kiburudisho kwenye utoaji wa tuzo za muziki za sadhana.

Marejeo 

Waliozaliwa 1992
Watu walio hai
Wanamuziki wa Nepal
Devi Gharti Magar

Devi Gharti Magar ni mwimbaji kutoka nchini Nepal. Alizaliwa katika kijiji cha Ramuwa katika Wilaya ya Bagung nchini Nepal. Aliolewa na Raju Dhakal mwaka 2008. Alichaguliwa mwanachama mkuu wa "Lok Dohor Pratisthan" (Folk Duet Academy) mwaka 2019.

Albamu 

 Badala Barilai – solo
 Banki Chari - Arjun Sapkota
 Ma Ta Aaune Thina Yehi Chal hola Vanya Bha – with Shirish Devkota
 Lauri harayo –  Pashupati Sharma
 Rudai Fulyo Makhmali –Badri Pangeni
 Syangja Hudai Baglung Bazara –  Raju Pariyar
 Fulma Mauri Dulne Belama –  Raju Pariyar
 Jimmal ba ko Aaganima –  Kulendra Bishwokarma
 Uhi kholima paani –  Rajan Gurung
 Hasna sikayeu –  Kulendra Bishwokarma
 Najarai ko Bhara –  Shirish Devkota
 Herna oi Batuli – Pashupati Sharma
 Jhalko lali oth ko –  Milan Lama
 Gham bhanda ni junko –  Bishnu Khatri
 Ke khanxeu kamala -  Parjapati Parajuli

Marejeo 

Wanamuziki wa Nepal
Merlo Albano

Merlo Silva Albano (alizaliwa mwaka 1979 ) alikuwa mchezaji wa mpira wa miguu na mwamuzi wa kimataifa wa nchini Ufilipino.

Maisha ya awali na elimu 
Merlo Silva Albano ni mtoto wa nne wa Loyolo na Mercedes Albano. Alihitimu kutoka chuo cha Holy Cross of Davao College na shahada ya kwanza katika elimu ya viungo

Mpira wa miguu 
Albano alianza kucheza mpira wa miguu mnamo 2004. Katika mwaka huo alichezea timu ya Davao katika mashindano mbalimabli huko Marikina ambapo yalitoa nafasi kwa ajili ya kufanya mazoezi na timu ya taifa ya soka ya wanawake ya Ufilipino kwa mwezi mmoja. Kisha aliichezea nchi yake kwa mara ya kwanza katika Mashindano ya Wanawake ya AFF 2004 huko Vietnam na pia alicheza katika msimu wa 2007 wa mashindano hayo ambayo yaliandaliwa nchini Myanmar.

Uamuzi 
Akiwa anashirikiana na Chama cha Soka cha Mkoa wa Davao-Kusini cha Shirikisho la Soka la Ufilipino,  Albano alikua mwamuzi wa kimataifa wa FIFA mwaka 2012   na kufikia 2018 akawa ni mwamuzi msaidizi anayesimamia mechi za soka la wanawake.  Aliongoza katika Kombe la Asia la Wanawake la AFC 2022 .

Marejeo 

Watu walio hai
Waliozaliwa 1979
watu wa Ufilipino
Teodora Albon

Teodora Albon (alizaliwa 2 Disemba 1977 ) ni mwamuzi wa mpira wa miguu wa nchini Romania. 

Albon alianza kazi ya urefa mwaka 2000 akiwa bado anachezea timu ya Clujana Cluj-Napoca, ambapo alikua akipewa mafunzo na mume wake, Mirel Albon, mwamuzi msaidizi wa zamani wa Liga I. 

Alichezesha Fainali ya mashindano ya UEFA ya wanawake chini ya miaka 19  2009 kati ya Uswidi na Uingereza.

Marejeo 

Waliozaliwa 1977
Watu walio hai
Wanamichezo wa Romania
Edina Alves Batista

Edina Alves Batista (alizaliwa 10 Januari 1980) ni mwamuzi wa mpira wa miguu wa chama cha soka cha Brazil.

Kazi 
Alikuwa mwamuzi katika michezo miwili mnamo Aprili 2018 kwenye michuano ya kombe la Copa Amerika la Wanawake 2018 iliyofanyika Chile.

Aliongoza mechi kadhaa kwenye Kombe la Dunia la FIFA la Wanawake 2019 pamoja na nusu fainali kati ya Uingereza na Marekani . 

Mwaka 2020, alikuwa mwamuzi katika mashindano ya Kandanda ya Wanawake ya Amerika Kusini 2020 yaliyofanyika nchini Argentina.

Mnamo 7 Februari 2021, alikua mwanamke wa kwanza kuchezesha katika mashindano ya FIFA ya mpira wa miguu wa wanaume, ambapo alichezesha mechi ya nafasi ya tano kati ya Ulsan Hyundai na Al-Duhail kwenye Kombe la Dunia la Vilabu la FIFA la 2020 .  Mnamo 3 Machi 2021, alikua mwamuzi wa kwanza wa mwanamke kuchezesha mchezo wa dabi kati ya Corinthians na Palmeiras nchini Brazil.

Marejeo 

Watu walio hai
Waliozaliwa 1980
wanamichezo wa Brazil
Juliet Appiah

Juliet Appiah (alizaliwa 1989) ni mwamuzi wa mpira wa miguu wa chama cha soka cha Ghana katika Ligi kuu ya Ghana . Pia ni afisa wa polisi wa Ghana.  Mnamo mwaka 2018, alikua Polisi  wa kwanza nchini Ghana kutunukiwa leseni ya uamuzi wa FIFA.

Kazi ya Uamuzi 
Mnamo Februari 2018 Chama cha Soka cha Ghana kilipokea kibali kutoka FIFA kwa waamuzi 22 wa Ghana ambao walikuwa wametuma maombi ya leseni za uamuzi wa kimataifa.  Juliet Appiah amekuwa afisa wa polisi wa kwanza wa Ghana kutunukiwa beji ya mwamuzi wa FIFA.

Marejeo 

Waliozaliwa 1989
Watu walio hai
wanamichezo wa Ghana
Drahşan Arda

Drahşan Arda (alizaliwa 1945) alikua mwamuzi wa mpira wa miguu wa chama cha soka cha Uturuki. Alithibitishwa kuwa mwamuzi wa kwanza mwanamke wa mpira wa miguu duniani na FIFA.

Maisha yake 
Alizaliwa huko Edirne,  alicheza mpira wa vikapu na voliboli kipindi alipokua ya shule ya upili. Kisha akapata hamasa katika mpira wa miguu.  Arda alipata cheti chake cha mwamuzi baada ya kumaliza mafunzo ya waamuzi yaliyofanywa na Tarık Yamaç katika Mkoa wa Zonguldak, Uturuki kati ya 5-26 Novemba 1967.

Marejeo 

Watu walio hai
Waliozaliwa 1945
wanamichezo wa Uturuki
Doumouh Al Bakkar

Doumouh Ibrahim Al Bakkar (kwa  ; alizaliwa 7 Aprili 1990) ni mwamuzi wa mpira wa miguu wa Lebanon ambaye anachezesha katika Ligi ya Soka ya Wanawake ya Lebanon.

Maisha ya awali 
Alizaliwa 7 Aprili 1990 huko Tripoli, Lebanon,  Al Bakkar alisoma katika shule binafsi huko Zgharta .  Alifanya mazoezi ya michezo mbalimbali shuleni, ambayo ilimpelekea kucheza mpira wa kikapu katika timu ya Shabab Al Azm na Homenetmen .  Baada ya kumaliza diploma, Al Bakkar alicheze klabu ya soka ya Arabi Tripoli   akiwa na umri wa miaka 16.   Akiwa na umri wa miaka 19, alianza kufundisha timu mbalimbali za wasichana.

Marejeo 

Watu walio hai
Waliozaliwa 1990
wanamichezo wa Lebanoni
Marie-Soleil Beaudoin

Marie-Soleil Beaudoin (alizaliwa 30 Novemba 1982) ni mwamuzi wa mpira wa miguu.  Alitajwa kwenye orodha ya Kimataifa ya FIFA mwaka 2014.  Pia ni profesa wa fizikia na sayansi ya viumbe katika Chuo Kikuu cha Dalhousie.

Maisha ya awali na elimu 
Beaudoin alizaliwa mnamo 1982 huko North Vancouver, kabla ya kuhamia Quebec City, Quebec pindi akiwa bado mtoto mchanga. Yeye ndiye mkubwa kati ya mabinti watatu katika familia yao na alianza kucheza mpira wa miguu akiwa na umri wa miaka mitano.

Kazi ya uamuzi 
Beaudoin alipokea beji ya kikanda mwaka 2008, hadhi ya mkoa mwaka 2009, beji ya kitaifa mwaka 2013 na beji ya FIFA mwaka 2014. 

Mnamo 31 Agosti 2018 Beaudoin aliteuliwa kuwa mwamuzi wa Kombe la Dunia la FIFA la Wanawake chini ya miaka 17 2018 nchini Uruguay.  Beaudoin alichezesha fainali ya mashindano hayo akiwa na waamuzi wasaidizi kutoka Jamaika, Princess Brown na Stephanie-Dale Yee Sing.

Marejeo 

Watu walio hai
Waliozaliwa 1982
wanamichezo wa Kanada
Melissa Borjas

Melissa Paola Borjas Pastrana (anajulikana kama Melissa Borjas, alizaliwa 20 Oktoba 1986) ni mwamuzi wa mpira wa miguu wa nchini Honduras. Borjas alipata shahada ya fedha katika chuo cha  Universidad Nacional Autónoma de Honduras, na amekuwa mwamuzi wa mpira wa miguu tangu 2011. 

Borjas, anajulikana zaidi katika vyombo vya habari vya ndani kama Melissa Pastrana, amekua kwenye Orodha ya waamuzi wa Kimataifa wa FIFA tangu 2013. 

Mnamo 2015, alikua mwanamke wa kwanza wa Honduras kuwa mwamuzi katika Kombe la Dunia la FIFA la Wanawake alichezesha mechi kati ya Japan na Ecuador.

Marejeo 

Waliozaliwa 1986
Watu walio hai
wanamichezo wa Honduras
Leman Bozacıoğlu

Leman Aksoy Bozacıoğlu, ni mwamuzi wa mpira wa miguu wa chama cha soka cha wanawake cha Uturuki.

Maisha ya binafsi 
Bozacıoğlu mnamo 2014 alihamia Antalya kutoka Istanbul . Anaishi katika wilaya ya Gazipaşa, Antalya, ambako anafanya kazi kama mwalimu wa mazoezi ya viungo. 

Ameolewa na afisa wa jeshi. Wanandoa hao ni wazazi wa mtoto mmoja.

Kazi ya uamuzi 
Bozacıoğlu aliamua kuendeleza maisha ya kuwa mwamuzi wa mpira wa miguu kufuatia ushauri wa mkufunzi wake alipokuwa akichezesha michezo mbalimbali ya mpira wa miguu pindi alipokua katika timu ya shule mwaka 2006.

Marejeo 

Watu walio hai
wanamichezo wa Uturuki
Sandra Braz

Sandra Braz Bastos (alizaliwa 1 Machi 1978) ni mwamuzi wa mpira wa miguu  wa kimataifa wa nchini Ureno.   Alikua mwamuzi rasmi katika michuano ya Kombe la Dunia la FIFA la Wanawake 2019 nchini Ufaransa.

Marejeo 

Waliozaliwa 1978
Watu walio hai
wanamichezo wa Ureno
Maria Carvajal

María Belén Carvajal Peña (alizaliwa 13 Septemba 1983) ni mwamuzi wa mpira wa miguu wa kimataifa wa nchini Chile.   Alikua mwamuzi rasmi katika michuano ya Kombe la Dunia la FIFA la Wanawake  2019 nchini Ufaransa.

Marejeo 

Waliozaliwa 1983
Watu walio hai
wanamichezo wa Chile
Cristina Cini

Cristina Cini (alizaliwa 11 Julai 1969 huko Firenze, Toscana) ni mwanamke wa kwanza wa Italia kuwa mwamuzi msaidizi wa mpira wa miguu katika soka la Italia.

Alianza kuchezesha mechi za ligi ya Serie B katika msimu wa mwaka 2002-03, akimsaidia mwamuzi Antonio Dattilo katika mechi ya Trestina - Venezia (1-2), mnamo 14 Septemba 2002. Mnamo 24 Mei 2003, alichezesha kwa mara ya kwanza mechi ya ligi ya Serie A, akimsaidia mwamuzi Tiziano Pieri katika mechi ya Juventus - Chievo (4-3).

Mnamo 2 Julai 2012, alistaafu, akiwa  na jumla ya mechi 43 akiwa kama mwamuzi msaidizi wa mpira wa miguu.

Marejeo 

Watu walio hai
Waliozaliwa 1969
Wanamichezo wa Italia
Kylie Cockburn

Kylie Margaret Cockburn ( alizaliwa 1 Desemba 1988) ni mwamuzi msaidizi wa mpira wa miguu  katika Ligi ya Soka ya Uskoti. Alijulikana zaidi katika vyombo vya habari alipokuwa mwamuzi wa kwanza wa mpira wa miguu mwanamke katika mechi ya ligi kuu ya soka nchini Uskoti mwaka 2014.

Maisha ya awali na kazi 
Alilelewa na kukulia katika mji wa Baillieston,  Cockburn alikuwa na matamanio ya kuwa mchezaji wa soka tangu alipokua mdogo, na baadae alichezea  timu ya taifa ya soka ya wanawake ya Uskoti katika ngazi ya vijana

Marejeo 

Waliozaliwa 1988
Watu walio hai
Wanamichezo wa Uskoti
Bentla D'Coth

Bentla D'Coth ni mwamuzi wa mpira wa miguu na mchezaji wa zamani wa mpira wa miguu wa nchini India.  Ni mwanamke wa kwanza kuwa mwamuzi wa mpira wa miguu wa kimataifa kutoka Asia ya Kusini.

Marejeo 

Watu walio hai
Wanamichezo wa India
Dagmar Damková

Dagmar Damková (alizaliwa 29 Desemba 1974) alikua mwamuzi wa mpira wa miguu wa jamhuri ya Ucheki, pia alikua mwenyekiti wa kamati ya waamuzi ya FAČR,   mjumbe wa kamati ya utendaji ya FAČR, mwenyekiti wa kamati ya soka la Wanawake wa Ucheki,  mjumbe wa kamati ya waamuzi ya UEFA  na mjumbe wa kamati ya waamuzi ya FIFA .

Maisha ya awali 
Alihitimu katika fakati ya elimu katika Chuo Kikuu cha West Bohemia na shahada ya lugha ya Kiingereza.

Marejeo 

Watu walio hai
Waliozaliwa 1974
wanamichezo wa Ucheki
Sonia Denoncourt

Sonia Denoncourt (alizaliwa 25 Juni 1964) alikua mwamuzi wa mpira wa miguu wa nchini Kanada . Alifanya kazi  FIFA kama mkuu wa maendeleo ya waamuzi wanawake, mkurugenzi wa waamuzi huko Concacaf na kwa sasa anafanya kazi kama mkurugenzi katika chuo cha North America Academy.

Maisha ya awali 
Denoncourt alizaliwa huko Sherbrooke, Quebec, nchini Kanada. Alihitimu chuo cha Université de Sherbrooke na shahada ya elimu ya viungo na baadae akapata shahada ya uzamili ya utawala wa michezo kutoka Chuo Kikuu cha Ottawa .

Marejeo 

Watu walio hai
Waliozaliwa 1964
wanamichezo wa Kanada
Salomé di Iorio

Jessica Salomé di Iorio ni mwanasheria na mwamuzi wa mpira wa miguu wa nchini Argentina.  Alichaguliwa kama mwamuzi wa mchuano ya Copa Libertadores de Fútbol Femenino 2009  na mashindano ya  Olimpiki ya wanawake 2012 .  

Aliwahi kuwa mwamuzi katika Kombe la Dunia la FIFA la Wanawake 2015.   Pia ndiye mwanamke pekee ambaye amechezesha katika ligi ya Primera Division ya Argentina .

Marejeo 

Watu walio hai
Waliozaliwa 1980
Wanamichezo wa Argentina
Margaret Domka

Margaret Domka (alizaliwa Agosti 13, 1979) ni mwalimu na mwamuzi wa mpira wa miguu kutoka Wisconsin, Marekani.

Kazi ya uamuzi 
Alichaguliwa kama mwamuzi wa mechi katika michuano ya Kombe la Dunia la FIFA la Wanawake la 2015 .   Hapo awali alikuwa mwamuzi msaidizi wa kimataifa wa FIFA mnamo 2007 na 2008, na alichezesha michuano ya  Kombe la Dunia la FIFA la chini ya miaka 20 mwaka 2010 na 2014.  Alichezesha pia michuano ya Kombe la Algarve 2012 .

Marejeo 

Watu walio hai
Waliozaliwa 1979
wanamichezo wa Marekani
Cristina Dorcioman

Cristina Dorcioman (alizaliwa 7 Agosti 1974) ni mwamuzi wa mpira wa miguu wa nchini Romania.

Mnamo 26 Julai 2013, Dorcioman alitangazwa kuwa mwamuzi wa michuano ya Fainali ya Euro ya UEFA ya Wanawake 2013 kati ya Ujerumani na Norwei kwenye Uwanja wa Friends Arena huko Solna, Uswidi .

Pia alichezesha mechi ya nusu fainali ya kwanza kati ya Duisburg na Turbine Potsdam katika msimu wa 2010-11 wa Ligi ya Mabingwa ya UEFA, na robo fainali nyingine tatu za mashindano hayo. 

Mnamo 2009 alichezesha michuano ya UEFA Women's Euro na mwaka mmoja kabla alichezesha Fainali ya UEFA chini ya miaka 19 mwaka 2008 kati ya Italia na Norwei.

Marejeo 

Waliozaliwa 1974
Watu walio hai
Wanamichezo wa Romania
Katriina Elovirta

Katriina Elovirta (15 Februari 1961 - 19 Juni 2018)  alikuwa mchezaji na mwamuzi wa mpira wa miguu wa kimataifa ambaye alifanya kazi tangu 1991 hadi 2003. Alikuwa mwamuzi wa FIFA kati ya 1995 na 2003  Pia alifanya kazi kama meneja wa maendeleo wa Chama cha Soka cha Finland hadi kifo chake.   Elovirta alifariki akiwa na umri wa miaka 57 baada ya kuugua kwa muda mrefu.

Kazi

Kama mchezaji 
Elovirta alionekana katika mechi 9 za kimataifa kama kiungo wa Finland na alikuwa mchezaji wa timu ya Helsinki United ambayo ilishinda taji lao la kwanza la Kombe la Wanawake la Finnish Women's Cup mwaka 1990 ambapo waliifunga FC Kontu 3-2 katika fainali.

Kama mwamuzi 
Elovirta alianza kuwa mwamuzi mwaka 1991 baada ya kustaafu kucheza soka la kimataifa.  Aliwahi kuwa mwamuzi katika michuano mingi ya soka ya wanawake ikiwa pamoja na  Kombe la Dunia la FIFA la Wanawake 1999, Kombe la Dunia la FIFA la Wanawake 2003, UEFA Women's Euro 1997, UEFA Women's Euro 2001 na 2001-02 UEFA Women's Cup .    Pia alichezesha mechi katika Fainali ya Kombe la Dunia la Wanawake 1999 na Fainali ya Kombe la Wanawake la UEFA 2002 .  Mnamo 2005, aliteuliwa kama mmoja wa wakufunzi 5 wanawake kama sehemu ya kikundi cha kiufundi cha FIFA.

Marejeo 

Waliofariki 2018
Waliozaliwa 1961
wachezaji mpira wa Ufini
İpek Emiroğlu

İpek Emiroğlu (alizaliwa Denizli, 1992) ni mwamuzi wa mpira wa miguu wa chama cha wanawake nchini Uturuki.

Maisha ya awali 
İpek Emiroğlu ni mwanafunzi wa udaktari wa mifugo katika Chuo Kikuu cha Uludağ huko Bursa.

Kazi ya uamuzi 
Emiroğlu alianza  kazi ya urefa katika mechi ya Ligi ya Wanaume chini ya miaka 21 mnamo 2009.  Alichezesha mechi kadhaa za Ligi za wanaume kama vile Regional Amateur League,TFF Third League na katika ngazi zote za ligi za wanawake kama mwamuzi msaidizi. Alichezesha kwa mara ya kwanza kama mwamuzi katika mechi ya Ligi ya wanawake daraja la pili  mnamo Desemba 1, 2013, na pia kwa mara ya kwanza kama mwamuzi katika Ligi ya Wanawake ya daraja la kwanza mnamo Novemba 9, 2014.  

İpek Emiroğlu ndiye mwamuzi wa mpira wa miguu mwanamke mwenye umri mdogo zaidi kuwahi kutokea nchini Uturuki.

Marejeo 

Waliozaliwa 1992
Watu walio hai
Wanamichezo wa Uturuki
Amy Hofu

Amy Elizabeth Fearn (alizaliwa 20 Novemba 1977) ni mwamuzi wa mpira wa miguu wa Uingereza kutoka Loughborough, Leicestershire, ambaye mnamo 2010 alikua mwanamke wa kwanza kuwa mwamuzi katika Ligi za mpira wa miguu.  

Alikua na shahada ya uchumi na taaluma ya katika uhasibu, alikua pia mwamuzi wa soka tangu akiwa na umri wa miaka 14, alikua mwanamke wa pili baada ya Wendy Toms kupanda hadi nafasi ya mwamuzi msaidizi katika soka la kulipwa la Uingereza . Mnamo 9 Februari 2010 alikua mwanamke wa kwanza kuchezesha kama mwamuzi mkuu katika mechi ya Ligi ya Soka.

Marejeo 

Watu walio hai
Waliozaliwa 1977
Wanamichezo wa Uingereza
Gregg Henry

Gregg Lee Henry (alizaliwa Mei 6, 1952) ni mwigizaji na mwanamuziki wa miziki ya rock, blues na country wa Marekani.

Anajulikana sana kwa uigizaji wake katika uhusika wa mtu anayefanya mfululizo wa mauaji Dennis Rader katika filamu iliyoundwa na kuanzishwa kwa ajili ya televisheni The Hunt for the BTK Killer, na kwa kucheza filamu mbalimbali, kama vile katika Payback (1999) na Brian De PalmaBody Double (1984), mwishoni ambapo Henry ameshirikiana nao mara kwa mara kwa miaka mingi, akiigiza katika filamu sita za De Palma.

Wasifu wake
Henry alizaliwa Mei 6, 1952, Lakewood, Colorado. Ameonyeshwa na kushiriki kwenye vipindi 75 vya televisheni, vikiwemo The Riches; Firefly; Gilmore Girls; 24; Airwolf; CSI: Crime Scene Investigation; Murder, She Wrote; Gilmore Girls; Matlock; In The Heat Of The Night;  L.A. Law; Falcon Crest; Designing Women; Moonlighting; Magnum, P.I.; Rich Man, Poor Man Book II; The Mentalist; Castle; Glee; Burn Notice and Breakout Kings.

Alicheza Hugh Pannetta pamoja na Eddie Izzard na Minnie Driver kwenye kipindi cha televisheni cha FX The Riches. Alicheza nafasi ya Dobbs katika White Collar na Hollis Doyle kwenye mfululizo wa filamu ya  "Scandal" ya ABC. Kuanzia Juni 10, 2013, alicheza Detective Carl Reddick katika The Killing. Mnamo 2014, alikuwa na jukumu ndogo katika filamu ya Marvel Guardians of the Galaxy na vile vile muendelezo wake kama babu wa Peter Quill. Alionekana katika majukumu ya mara kwa mara katika Hell on Wheels na Inayofuata. Pia alipewa jukumu kubwa la uigizaji katika Julius Caesar  katika Shakespeare ya 2017 katika Hifadhi ya Jiji la [[[New York]].

Maisha binafsi
Henry amemuoa mkurugenzi wa kumbi za michezo za Marekani Lisa James.

Filamu

Filamu

Televisheni

Michezo ya Video

Marejeo

Waliozaliwa 1952
Waigizaji filamu wa Marekani
Waimbaji wa Marekani
First Between 3rd and 4th

First Between 3rd and 4th ni EP  iliyotolewa kwa kujitegemea mnamo Julai 2004 na mwimbaji/mtunzi Joshua Radin.

Muhtasari
Wimbo wake wa kwanza ni "Winter", wimbo ambao kupitia kwa rafiki wa Radin, Zach Braff uliingia katika kipindi cha televisheni cha Braff Scrubs mapema 2004.; matokeo yake katika utangazaji yalisababisha EP yake kutolewa. 

Nyimbo zake mbili "Winter" na "Today" ziliachiwa kwnye albamu ya Radin ya 2006 We Were Here. EP pia ina toleo la jalada la "Girlfriend In A Coma",  1987 ya The Smiths.

Orodha ya Nyimbo 
Nyimbo zote ziliandikwa na Joshua Radin isipokuwa "Girlfriend In A Coma" ikiandikwa na Johnny Marr na Morissey
 "Winter" - 3:28
 "Girlfriend In A Coma" - 2:49
 "Don't Look Away" - 3:37
 "Today" - 3:37
 "The One You Knew" - 3:01
 "Do You Wanna" - 2:43

Wafanyakazi
Joshua Radin - Gitaa, Vocal
Chad Fisher - Ngoma,Mguso ,Kinanda, Kibodi, Mtayarishaji mwenza, uhandisi wa sauti, mchanganya sauti
Cary Brothers - Gitaa,Mtayarishaji mwenza
Jason Kanakis - Gitaa, bezi
Bonnie Somerville - Sauti(Vocals)
John Krovosa - violini
Gabrielle Gewirtz - Graphics Design
Zach Braff - Picha

Maarufu
Nyimbo "Winter" 
Nyimbo "Today"
Nyimbo "Don't Look Away" 
Nyimbo "The One You Knew"

Marejeo

Albamu za Marekani
Joseph J. Palackal

Joseph J. Palackal, C.M.I. (alizaliwa Pallippuram, karibu na Cherthala, katika Wilaya ya Alappuzha, Kerala) ni mwanamuziki, mwimbaji na mtunzi, mwenye maslahi maalum katika mila za muziki za Wakristo wa Kihindi. Yeye pia ni Mwanzilishi-Rais wa Jumuiya ya Muziki ya Kikristo ya India.

Utafiti
Palackal aliandika tasnifu ya Uzamili katika Chuo cha Hunter mwaka wa 1995 kuhusu mitindo mbalimbali ya kuimba Puthenpaana [Wimbo Mpya], shairi la Kimalayalam lililotungwa na mwanasarufi na mwandishi wa kamusi Johann Ernst Hanxleden (Arnos Paathiri), akichanganua michango kadhaa ya kitamaduni.

Aliandika tasnifu ya udaktari katika ethnomusicology katika Kituo cha Wahitimu cha Chuo Kikuu cha Jiji la New York mwaka wa 2005 juu ya Syriac (Lugha ya Kiaramu) ya Kusini mwa India.

Marejeo

Waimbaji wa Uhindi
Fairground Attraction

Fairground Attraction ilikuwa bendi ya mziki wa rock yenye makao yake jijini London, Uingereza. Wanajulikana kwa nyimbo zilizokuwa zikipigwa sana 1988 "Perfect" na "Find My Love", zote zilichukuliwa kutoka kwa albamu ya kwanza ya kuuza platinamu ya kikundi, The First of a Million Kisses. Bendi ilishinda tuzo mbili za Uingereza mnamo 1989, lakini ikagawanyika bendi hio mwaka uliofuata. Mwimbaji mkuu Eddi Reader baadaye alizindua kazi ya peke yake.

Kazi
Fairground Attraction ilianzishwa mjini London na mpiga gitaa na mtunzi wa nyimbo Mark Nevin, ambaye hapo awali alicheza mziki na Kirsty McColl. Baada ya kukutana na mwimbaji wa Uskoti Eddi Reader walicheza katika kumbi ndogo huko London na washiriki wa bendi Simon Edward na Roy Dodds. Mnamo 1987, rekodi lebo ya RCA ilitia saini Fairground Attraction, na Aprili 1988 ilitoa wimbo wao wa kwanza, "Perfect", uliofanikiwa mara moja, na kufikia nambari moja kwenye miziki ya singo Uingereza. Mnamo Mei 1988, RCA ilitoa albamu yao The First of a Million Kisses, mchanganyiko wa muziki wa Folk, jazz, country, na cajun (pamoja na nyimbo zake zote isipokuwa moja iliyoandikwa na mpiga gitaa Mark Nevin). Albamu hiyo ilinakili mafanikio ya "Perfect". Baada ya kuingia katika Chati ya Albamu za Uingereza katika nambari tatu, na kupanda hadi nambari mbili, hatimaye iliidhinishwa na kupewa cheti cha  platinamu. RCA ilitoa nyimbo zingine tatu kutoka kwenye albamu ya "Find My Love" (iliyofikia nambari saba kwenye Chati ya Wapenzi wa Uingereza), "A Smile in a Whisper", na "Clare".

Katika tuzo za Uingereza za 1989, "Perfect" alishinda tuzo ya nyimbo bora ya singo, na The First of a Million Kisses ilishinda tuzo ya Albamu Bora ya Uingereza.Ingawa walikuwa maarufu katika nchi za Ulaya, na walizuru Amerika, walipata mafanikio yao makuu nje ya Uingereza huko Japani, ambapo walizuru mnamo 1989.

Mnamo Septemba 1989, wakati wa kurekodi albamu ya pili, uvumi wa mabishano ulienea, na mnamo Januari 1990 bendi iligawanyika. Reader na Nevin wote wamehojiwa kuhusu kuachana lakini hawakubaliani ni nini hasa kilisababisha. RCA baadaye ilitoa albamu ya pili "Ay Fond Kiss" na moja ya nyimbo zake, jalada la "Walkin' After Midnight" ya Patsy Cline, ilikuwa wimbo wao wa mwisho. Albamu hii ingawa iliundwa na B-side na nyenzo zingine zilizorekodiwa pamoja na albamu yao ya kwanza (nyingi zikiwa na washiriki wawili wa bendi). Mark Nevin alirekodi katika albamu ya pili na Brian Kennedy, iliyotolewa chini ya jina la Sweetmouth mnamo 1991.

Marejeo 

Bendi za muziki wa Uingereza
Watu kutoka London
Lebo za muziki
Perfect (wimbo wa Fairground Attraction)

"Perfect" ni wimbo wa kwanza wa bendi ya Kiingereza ya Fairground Attraction, iliyoandikwa na Mark E. Nevin. Ilizinduliwa tarehe 21 Machi 1988, wimbo huo ulifanikiwa kushika nambari moja nchini Uingereza tarehe 14 Mei 1988, ambapo ulikaa kwa wiki moja kileleni. Pia wimbo huu umewahi kushika nambari moja Australia, Ireland, na Afrika Kusini. Nchini Marekani, wimbo huo ulishika nafasi ya 80 kwenye Billboard ya nyimbo 100 bora. "Perfect" ilishinda tuzo ya BRIT katika tuzo za BRIT za mwaka 1989.

Kuachiwa
Huko Uingereza, "Perfect" ilitolewa kama singo. Wimbo huo ulijumuishwa kwenye albamu ya kwanza ya bendi, The First of a Million Kisses, iliyotolewa baadaye mwaka huo huo. Toleo la wimbo ulio na mwimbaji tofauti lilitumika katika utangazaji wa televisheni la "Asda" mwishoni mwa miaka ya 1980 na mapema miaka ya 1990. Ilitolewa tena kama wimbo mwaka wa 1993 baada ya kuonekana tena kwenye mkusanyiko wa albamu ya Celtic Heart.

Orodha ya nyimbo

Singo ya inchi 7
A. "Perfect" – 3:33
B. "Mythology" – 4:30

Inchi 12 na singo ya kanda 
 "Perfect" – 3:33
 "Falling Backwards" – 2:25
 "Mythology" – 4:30
 "Mystery Train" – 1:40

Singo ya inchi 7 (1993)
A. "Perfect"
B. "Captured"

Singo ya kanda (1993)
 "Perfect"
 "Walkin' After Midnight"
 "You Send Me"
 "Captured"

Marejeo
Chati za Billboard

Muziki wa country
Chati za muziki
Deianira

Deianira ni kifupisho cha majina ya wahusika watatu kinachomaanisha "mwangamizaji". 

Deianira, binti Likaoni, mwana wa Aezeius, mmoja wa wafalme wa kwanza wa Peloponnesus. Aliolewa na Pelasgus, mwana wa Niobe na Zeu na, kulingana na wengine, akawa mama wa Likaoni mwovu..
Deianira, binti Oeneus wa Calydon na mke wa Heracles.

Marejeo

Mitholojia ya Kigiriki
The First Ten Years (albamu)

The First Ten Years ni albamu ya pili ya mjumuisho wa Joan Baez, iliyotolewa Oktoba 1970. Inajumuisha mambo muhimu ya muongo wake wa kwanza na lebo ya Vanguard.

Ilikuwa ni mkusanyiko wake wa kwanza "rasmi", na unajumuisha nyenzo kuanzia watu wake wa jadi wa miaka ya 1960, kupitia majalada yake ya Bob Dylan na Phil Ochs.Picha ya jalada ilichukuliwa na mpiga picha wa rock Jim Marshall.

Marejeo 

Albamu
Nyimbo za 1970
The Chieftains 4

The Chieftans 4 ni albamu ya The Chieftains. 

Ni albamu ya kwanza kumshirikisha Derek Bell akitumia kinubi. Albamu hii ndipo sauti ya kisasa ya The Chieftains ilipoanzia.

Orodha ya nyimbo 
 "Drowsy Maggie" – 4:00
 "Morgan Magan" – 2:53
 "The Tip of the Whistle" – 2:57
 "Bucks of Oranmore" – 2:17
 "The Battle of Aughrim" – 7:36
 "The Morning Dew" (Paddy Moloney) – 3:34
 "Carrickfergus (or Do Bhi Bean Uasal)" – 2:49
 "Sláinte Bhreagh Hiulit (Hewlett)" – 2:34
 "Cherish The Ladies" – 2:29
 "Lord Mayo" – 2:44
 "Mná na hÉireann (Women of Ireland)" (Seán Ó Riada) – 3:33
 "O'Keefe's Slide /An Suisin Ban (The white blanket) / The Star Above The Garter / The Weaver's Slide" – 3:39

Marejeo 

Albamu za 1973
The Chieftains 3

The Chieftains 3 ni albamu ya tatu iliyotolewa na kikundi cha muziki cha Ireland The Chieftains mwaka wa 1971. Fomula kali ya albamu mbili za kwanza ililegea kwenye albamu ya tatu. Kwa mara ya kwanza kulikuwa na mazurka (aina ya muziki ya Kipolishi, ambayo juu ya kutolewa kwa vinyl ya awali, kwenye rekodi yenyewe, iliitwa kimakosa "Maxurka ya Sonny"). Bado hakuna uimbaji, lakini Pat Kilduff aliongeza uimbaji kwenye nyimbo mbili.

Orodha ya nyimbo 
 "Strike the Gay Harp / Tiarna Maigheó (Lord Mayo) / The Lady on the Island / The Sailor on the Rock"  – 6:24
 "Sonny's Mazurka / Tommy Hunt's Jig"  – 3:12
 "Eibhlí Gheal Chiún ní Chearbhaill (Bright Quiet Eily O'Carroll) / Delahunty's Hornpipe"  – 3:55
 "The Hunter's Purse"  – 1:42
 "March of the King of Laois" or "Ruairí Óg Ó Mordha"  – 3:02
 "Carolan's Concerto or Mrs Poer"  – 2:49
 "Tom Billy's Reel / The Road to Lisdoonvarna / The Merry Sisters"  – 5:57
 "An Ghaoth Aneas (The South Wind)"  – 2:49
 "Tiarna Isne Chaoin (Lord Inchiquin)"  – 3:41
 "The Trip to Sligo"  – 3:43
 "An Raibh Tú ag an gCarraig? (Were You at the Rock?)"  – 2:20
 "John Kelly's Slide / Merrily Kiss the Quaker / Denis Murphy's Slide"  – 3:25

Marejeo 

Albamu za 1971
Nyimbo za 1971
Augustus Pablo

Horace Swaby (21 Juni 1953 - 18 Mei 1999) anajulikana kama Augustus Pablo, alikuwa mtayarishaji wa rekodi za reggae na dub kutoka Jamaika na akiwa na ujuzi wa kutumia  vyombo vingi, akifanya kazi kuanzia miaka ya 1970 hadi kifo chake. Alieneza utumizi wa melodica (chombo wakati huo kilitumika sana Jamaika kufundisha muziki kwa watoto wa shule) katika muziki wa reggae. Albamu yake King Tubbys Meets Rockers Uptown (1976) mara nyingi huchukuliwa kuwa moja ya mifano muhimu ya miziki ya dub.

Marejeo 

Reggae
Wanamuziki wa Jamaika
Nyati Cement

Nyati Cement ni rajamu ya saruji inayotolewa tangu mwaka 2014 na kampuni ya Lake Cement Ltd. Inatengenezwa katika kiwanda cha Lake Cement huko Kigamboni, Dar es Salaam nchini Tanzania.

Marejeo

Kampuni za Tanzania
Rajamu za Tanzania
Tanita Tikaram

Tanita Tikaram (aliyezaliwa 12 Agosti 1969) ni mwimbaji wa nyimbo za pop/folk kutoka Uingereza. Alipata mafanikio ya chati kwa nyimbo za "Twist in My Sobriety" na "Good Tradition" kutoka kwa albamu yake ya kwanza ya 1988 , Ancient Heart.

Marejeo 

Waimbaji wa Uingereza
Louis Farrakhan

Louis Farrakhan  (jina la kuzaliwa Louis Eugene Walcott, 11 Mei 1933) ni kiongozi wa imani ya Watu Weusi wa Marekani anayepinga Wazungu ambaye anaongoza Taifa la Uislamu (NOI). Kabla ya kujiunga na NOI, alikuwa mwimbaji wa calypso ambaye alitumia jina la kisanii Calypso Gene.

Marejeo 

Wanaume wa Marekani
Wamarekani Weusi
Lake Cement Ltd

Lake Cement Tanzania Ltd ni kampuni ya saruji nchini Tanzania iliyoanza uzalishaji kwenye mwaka 2014. Kiwanja chake kiko kwenye kata ya Kimbiji, Wilaya ya Kigamboni, Dar es Salaam. Inauza saruji yake kwa rajamu ya Nyati Cement. 

Kiwanda kinaenea kwa eneo la hektari 100 huko Kimbiji kikiwa na uwezo wa kuzalisha megatani 500,000 kwa mwaka. Kiwanda huwa na kituo cha kuzalisha umeme kinachotumia makaa mawe. Makaa hupatikana kotoka migodi kwenye mkoa wa Ruvuma.

Gange (mawe chokaa) kwa uzalishaji wa saruji hupatikana kwenye eneo la kiwanda.

Aina za saruji
Lake Cement hutoa saruji ya Nyati kwa ngazi tatu za uthabiti:
Type II-B/32.5 N/mm2
Type II/42.5 R
Type I /52.5 N/mm2

Marejeo

Viungo vya Nje
Tovuti rasmi 

Kampuni za Tanzania
Uchumi wa Dar es Salaam
Judy Collins

Judith Marjorie Collins(alizaliwa 1 Mei 1939) ni mwimbaji, mtunzi na mwanamuziki wa Marekani, ambaye amekuwa akifanya kazi hiyo kwa miongo saba.

Marejeo

watu walio hai
waliozaliwa 1939
wanamuziki wa Marekani
Immigrant Song

"Immigrant Song" ni wimbo wa bendi ya Kiingereza ya "Led Zeppelin" ya muziki wa rock . Imetengenezwa kwa kuwekewa sauti ya mwimbaji Robert Plant.
Wimbo huu ulijumuishwa kwenye albamu yao ya 1970, Led Zeppelin III na kutolewa kama singo. Rekodi kadhaa za moja kwa moja pia zimetolewa kwenye albamu mbalimbali za Led Zeppelin. Wasanii wengine wamerekodi matoleo ya wimbo huo au pia kuutumbuiza katika majukwaa ya muziki.

Japokuwa kundi hili la Led Zeppelin linaonekana ni kundi la kutoa muziki katika mfumo albamu,singo hii ya "Immigrant Song" ni miongoni mwa singo zilizofanya vizuri na kupendwa sana. Umaarufu wa wimbo huu umesababisha kujumuishwa katika albamu kama vile Led Zeppelin Remasters (1990) na Early Days: The Best of Led Zeppelin, Vol. 1 (1999).

Historia yake
"Immigrant Song" uliandikwa wakati wa ziara ya Led Zeppelin huko Iceland, Bath na Ujerumani katika majira ya joto ya 1970. Tarehe ya ufunguzi wa ziara hii ilifanyika huko Reykjavík, Iceland, ambayo ilipelekea Plant kuandika maneno ya wimbo huu. Alifafanua katika mahojiano:

Siku sita baada ya kuonekana kwa Led Zeppelin huko Reykjavik, bendi iliimba wimbo huo kwa mara ya kwanza katika tamasha la huko Bath.

Nyimbo za Uingereza
Nyimbo za 1970
Miller

Miller ni jina la:
Wentworth Miller
Michelle Miller
Arthur Miller
Matt K. Miller
Louise Miller
Jason Miller (mwandishi)
Caroline Pafford Miller
Ruth Miller
Ernest Miller Hemingway

Majina ya ukoo
Linda (maana)

Linda ni jina la:
Linda Sokhulu 
Linda Buck
Linda Kasenda
Linda Mvusi
Linda Martín Alcoff

Majina ya watu
Ainhoa Fernandez

Ainhoa Fernández Ruiz (alizaliwa 26 Juni 1994) alikua mchezaji wa mpira wa miguu wa Hispania, ambaye alicheza kama golikipa na kwa sasa ni mwamuzi wa mpira wa miguu.

Maisha ya awali na kazi 
Fernandez alizaliwa nchini Hispania lakini ni raia wa Andorra.

Fernández alichezea timu ya taifa ya wanawake ya Andorra, alichezea timu hiyo wakati wa mzunguko wa kufuzu Kombe la Dunia la FIFA la Wanawake 2019 .

Marejeo 

Watu walio hai
Waliozaliwa 1994
wachezaji mpira wa Hispania
Maria Sole Ferrieri Caputi

Maria Sole Ferrieri Caputi (alizaliwa 20 Novemba 1990) ni mwamuzi wa mpira wa miguu wa Italia.

Wasifu 
Ni mtoto wa wazazi wenye asili ya Kiapulia, Ferrieri Caputi ana shahada ya kwanza katika sayansi ya siasa na Uhusiano wa Kimataifa kutoka Chuo Kikuu cha Pisa na shahada ya uzamili katika Sosholojia kutoka Chuo Kikuu cha Florence .  Pia ni mtafiti katika shirika la Adapt Foundation (Chama cha Mafunzo ya Kimataifa Linganishi juu ya Sheria ya Kazi na Mahusiano ya Viwanda) na mhitimu wa udaktari katika Chuo Kikuu cha Bergamo .

Kazi ya uamuzi 
Alipokua katika mji  wa Livorno, Ferrieri Caputi aliingia kwenye shirika la soka la AIA mwaka 2007.  Mnamo Novemba 2015, alichezesha mechi ya Levito – Atletico San Paolo katika ligi ya Serie D. 

Mnamo 2019, alichezesha mashindano ya Torneo di Viareggio na kuwa mwamuzi wa kimataifa.  Alichezesha mechi yake ya kwanza ya kimataifa dhidi ya Scotland - Cyprus, katika mashindando ya kufuzu kwa UEFA Women's Euro 2022 .

Marejeo 

Watu walio hai
Waliozaliwa 1990
Wanamichezo wa Italia
Monika Fornaçon

Monika Fornaçon (alizaliwa Februari 2, 1964), alikua mwamuzi wa mpira wa miguu wa Ujerumani.

Kazi

Kama mchezaji 
Mnamo 1978 hadi 1991 Fornaçon alicheza mpira wa miguu huko Steimbke na Haßbergen .

Kama mwamuzi 
Mnamo 1981 alikua kaimu mwamuzi. Mwaka 1991 hadi 2004 alisajiliwa katika orodha ya Shirikisho la Soka la Ujerumani, 1998 hadi 2003 katika orodha ya FIFA . Mwaka 2000 alichezesha fainali ya kombe la wanawake la DFB-Cup huko Berlin . Alichezesha mechi kadhaa za kimataifa na vile vile katika mashindano ya UEFA ya wanawake 2001 nchini Ujerumani . Fornaçon pia alikubaliwa kuwa mwamuzi wa ligi ya Oberliga ya wanaume mnamo1998 hadi 2003. Mnamo 2007 Fornaçon alistaafu kazi ya uamuzi. Kwa sasa anaendesha shughuli zake kama mwangalizi wa waamuzi wengine na yuko kwenye kamati ya waamuzi ya Niedersächsischer Fußballverband ( Chama cha Soka huko Lower-Saxony).

Marejeo 

Watu walio hai
Waliozaliwa 1964
Wanamichezo wa Ujerumani
Maria Laura Fortunato

María Laura Fortunato (alizaliwa 31 Mei 1985) ni mwamuzi wa mpira wa miguu wa kimataifa  kutoka nchini Argentina.  

Alikuwa mwamuzi rasmi katika mashindano ya Kombe la Dunia la FIFA la wanawake 2019 huko Ufaransa.

Marejeo 

Waliozaliwa 1985
Watu walio hai
Wanamichezo wa Argentina
Alisha Natasha Bahati

Alisha Natasha Fortune (alizaliwa 5 Juni 1975)  ni mwanariadha wa mbio fupi wa nchini Guyana. Alikuwa bingwa wa Dunia wa mashindano ya W40 mwaka 2015 kwenye mbio za mita 100, mita 200 na mita 400. 

Mnamo 2014, alikuwa mshinda wa medali ya dhahabu katika hafla ya michezo ya NCCWMA huko San Jose (Kosta Rika). Hapo awali aliiwakilisha Guyana kwenye Michezo ya ALBA ya 2011 .

Marejeo 

Watu walio hai
Waliozaliwa 1975
Wanariadha wa Guyana
Cheryl Foster

Cheryl Fozzy Foster (alizaliwa 4 Oktoba 1980) alikuwa mchezaji wa mpira wa miguu na kwa sasa ni mwamuzi wa nchini Welisi. Alishikilia rekodi ya mchezaji bora katika timu ya taifa ya soka ya wanawake ya Welisi mwaka 2009, alicheza mechi yake ya kwanza ya kimataifa mwaka 1997.  

Katika ngazi ya klabu Foster alichezea kwa muda wa miaka tisa katika klabu ya wanawake ya Liverpool, alicheza katika misimu miwili ya kwanza ya ligi ya FA WSL mwaka 2011 na 2012 . Baadae alisajiliwa na klabu ya Doncaster Rovers Belles mnamo Januari 2013, kabla ya kustaafu kwake.

Kazi ya uamuzi 
Baada ya kuamua kutoongeza muda wake wa kucheza kama mchezaji mnamo 2013, Foster badala yake alianza mazoezi kama mwamuzi .  Alikuwa mwamuzi msaidizi katika fainali ya Kombe la Wanawake la Welisi  katika msimu wa 2013-14 .  Mnamo Desemba 2015, katika msimu wake wa tatu kama mwamuzi, Foster alitajwa kwenye orodha ya kimataifa ya FIFA . 

Mnamo 18 Agosti 2018, alikua mwamuzi wa kwanza mwanamke kucchezesha katika mechi za Ligi Kuu ya Welisi .

Marejeo 

Waliozaliwa 1980
Watu walio hai
Wachezaji mpira wa Wales
Stéphanie Frappart

Stéphanie Frappart (alizaliwa 14 Disemba 1983) ni mwamuzi wa mpira wa miguu wa Ufaransa. Amekuwa kwenye orodha ya waamuzi wa kimataifa wa FIFA tangu 2009.  

Alikua mwanamke wa kwanza kuwa mwamuzi wa mechi za mashindano ya wanaume ya ligi ya Uropa na mechi ya Ligue 1 ya Ufaransa mwaka 2019, pia alikua mwanamke wa kwanza kuchezesha mechi za michuano ya  UEFA Champions League mnamo 2020.  

Mnamo 2021, Frappart alikua mwanamke wa kwanza kuchezesha mechi ya kufuzu kwa Kombe la Dunia la FIFA la wanaume.  Mnamo 2022, alikuwa mmoja wa waamuzi watatu wanawake waliochaguliwa kuchezesha michuano ya Kombe la Dunia la FIFA 2022 la wanaume.

Marejeo 

Waliozaliwa 1983
Watu walio hai
Wanamichezo wa Ufaransa
Gyöngyi Gaal

Gyöngyi Krisztína Gaál (alizaliwa 26 Juni 1975 ) ni mwamuzi wa mpira wa miguu kutoka nchini Hungaria.

Kazi ya uamuzi 
Gyöngyi Gaal alichezesha mechi yake ya kwanza ya kimataifa mwaka 2002 kati ya Romania na Croatia. 

Aliku miongoni mwa waamuzi wa katika  michuano ya Kombe la Dunia la FIFA la wanawake  mwaka 2007, ambapo alichezesha mechi mbili za makundi, robo fainali na mchujo wa nafasi ya tatu.

Marejeo 

Waliozaliwa 1975
Watu walio hai
Wanamichezo wa Hungaria